Η επίδραση της σακουμπιτρίλης/βαλσαρτάνης στην λειτουργικότητα της αριστερής κοιλίας και στην λειτουργική ικανότητα για κόπωση σε ασθενείς με καρδιακή ανεπάρκεια με μειωμένο κλάσμα εξώθησης
Creators: name: Δημητριάδης Φώτιος, Γεωργίου
Publisher: name: Aristotle University of Thessaloniki
Year: 2022
Subjects: Σακουμπιτρίλη/Βαλσαρτάνη,
LCZ696
ΚΑμΚΕ
Λειτουργικότητα AK
Λειτουργική ικανότητα κόπωσης
Sacubitril/Valsartan
HFrEF
Left ventricular function
Functional exercise capacity

description: Σκοπός της Μελέτης: Η παρούσα προοπτική κλινική μελέτη παρατήρησης διενεργήθηκε σε ασθενείς με καρδιακή ανεπάρκεια με μειωμένο κλάσμα εξώθησης (ΚΑμΚΕ), στους οποίους έγινε έναρξη χορήγησης σακουμπιτρίλης/βαλσαρτάνης (LCZ696) μετά την επίσκεψη τους στα Τακτικά Εξωτερικά Ιατρεία Καρδιακής Ανεπάρκειας του Γ.Ν.Θ. Παπανικολάου. Οι ασθενείς επανεκτιμήθηκαν τρεις μήνες μετά την έναρξη του φαρμάκου, αξιολογώντας την επίδραση αυτού στην καρδιακή λειτουργία. Mεθοδολογία: Η μελέτη συμπεριέλαβε 56 ασθενείς με ΚΑμΚΕ, εξετάζοντας τους κατά την έναρξη του φαρμάκου και τρεις μήνες μετά. Αξιολογήθηκαν μείζονες παράγοντες εκτίμησης καρδιαγγειακής λειτουργίας και επανεκτιμήθηκαν μετά την χορήγηση του φαρμάκου. Οι ασθενείς υποβλήθηκαν σε πλήρη υπερηχοκαρδιολογική μελέτη, 6-λεπτη δοκιμασία βάδισης, κλινικό και εργαστηριακό έλεγχο. Αποτελέσματα: Έπειτα από στατιστική ανάλυση των αποτελεσμάτων, η μελέτη κατέδειξε στατιστικά σημαντική βελτίωση τόσο στην λειτουργικότητα της αριστερής κοιλίας (ΑΚ), όσο και στην λειτουργική ικανότητα για κόπωση των ασθενών με ΚΑμΚΕ που έλαβαν LCZ696 για τρεις μήνες. Ακόμη, απέδειξε στατιστικά σημαντική βελτίωση σε μείζονες υπερηχογραφικούς δείκτες, την ηπατική βιοχημεία και την κατάταξη των ασθενών με ΚΑμΚΕ κατά NYHA. Συμπέρασμα-Συζήτηση: H χορήγηση σακουμπιτρίλης/βαλσαρτάνης σε ασθενείς με ΚΑμΚΕ φάνηκε πως βελτιώνει την λειτουργικότητα της ΑΚ και την λειτουργική ικανότητα για κόπωση των ασθενών, ήδη τρεις μήνες μετά την έναρξη της θεραπείας. Ακόμη φάνηκε πως επιδεινώνει την νεφρική λειτουργία παρά τη μη σημαντική αύξηση της κρεατινίνης. Απαιτούνται ωστόσο περισσότερες μελέτες για την επιβεβαίωση των συμπερασμάτων, λόγω του μικρού δείγματος των ασθενών που έλαβαν LCZ696.
description: Background : Patients with heart failure with reduced ejection fraction (HFrEF) participated in this prospective clinical trial. Sacubitril/Valsartan (LZC696) was administered to them after their assessment at Heart Failure Clinic of General Hospital of Thessaloniki “G. Papanikolaou”. Drug’s impact on heart function was assessed three months after its initiation. Objectives : Fifty six (56) patients with HFrEF took part in this clinical trial. Patients were assessed before the first medication and three months after this. Important factors of cardiac function were evaluated after the administration of LCZ696 by means of transthoracic echocardiography, 6-minute walking test, clinical examination and laboratory tests. Results: Statistical analysis evidenced that LCZ696 improved left ventricular function and functional exercise capacity in patients with HFrEF who had taken the drug for three months. LCZ696 also improved important ultrasound markers for heart failure, hepatic function and NYHA classification. Discussion : The three month administration of LCZ696 has lead to the enhancement of left ventricular function and functional exercise capacity in HFrEF patients. On the other hand, it has exacerbated kidney function and serum creatinine levels. Due to the small sample of the patients that were tested, more trials are required in order to confirm the results cited above.